Nutitelefoni OS nimega Android on Google Calendari ja Gmaili kasutajatele nagu taeva kingitus. Otsin HTC Hero nimelise aparaadi ja esimest korda sisse lülitades küsis minu Gmaili kontot ja parooli. Saanud need kätte, imeti automaatselt kõik Gmaili kontaktid ja kalender üle WiFi minu mobiiltelefoni ja aparaat hoiab nüüdsest ise automaatselt kõik  sünkroonis. Ei mingit sünkroniseerimistarkvaraga keberniitimist ega telefoni perioodiliselt arvuti külge toppimist. Esimest korda uut kalendri või kontaktikirjet tehes tuleb ainult jälgida, et see on Google tüüpi, mitte "Phone" (muidu jätab selle privaatsuse huvides sünkroniseerimata). Mõistliku hinnaga data teenus on muidugi abiks, aga tegelikult saab mobiilse andmeside ühe nupuga välja lülitada ja lasta aparaadil automaatselt sünkroniseerida ainult WiFi-s olles. Ning mis kõige parem: Roamingus olles on  sünkroniseerimine vaikimisi välja lülitatud! Telefoniraamat on muuseas ka Facebooki ja Flickriga integreeritud (see vist HTC omalooming) nii, et oskab sealt näopilte ja sünnipäevi tõmmata ning kontakti juurest saab otse telefonis tema albumeid sirvida. Ülivinge! Soovitan EMT esindusse või Kännukas OÜ-sse seda imelooma näppima minna. Hind on kirves küll kahjuks